A Bizottság határozata
(1989. július 18.)
a fajtatiszta és hibrid tenyészsertések teljesítményének figyelemmel kísérésére és genetikai értékének becslésére szolgáló módszerek megállapításáról
(89/507/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a tenyészsertésekre alkalmazandó állattenyésztés-technológiai előírásokról szóló, 1988. december 19-i 88/661/EGK tanácsi irányelvre [1] és különösen annak 6. cikke (1) bekezdésének első francia bekezdésére és 10. cikke (1) bekezdésének első francia bekezdésére,
mivel a tagállamokban használt, a tenyészsertések teljesítményének ellenőrzésére és genetikai értékének becslésére szolgáló módszerek nagyjából hasonlóak;
mivel ezért az eredmények összehasonlíthatósága érdekében össze kell hangolni az említett módszerek részletes szabályait;
mivel az e határozatban előírt intézkedések összhangban vannak az Állattenyésztés-technikai Állandó Bizottság véleményével,
ELFOGADTA EZT A HATÁROZATOT:
1. cikk
A fajtatiszta és hibrid tenyészsertések teljesítményvizsgálatára szolgáló módszereket és genetikai értékének becslésére szolgáló módszereket a melléklet állapítja meg.
2. cikk
Ennek a határozatnak a tagállamok a címzettjei.
Kelt Brüsszelben, 1989. július 18-án.